Тимур Мөхетдинов

Тимур Мөхәммәтсабар улы Мөхетдинов (1975 елның 26 гыйнвары, Ембаево авылы, Төмән районы, Төмән өлкәсе, ССРБ — 2010 елның 23 октябре, Хәсәүйорт, Дагстан, Россия) — Россия ЭЭМ милиция майоры, Россия Федерациясе каһарманы (2011).

 Биография 
Тимур Мөхетдинов 1975 елның 26 гыйнварында Төмән өлкәсе Төмән районы Ембай авылында туа. Милләте буенча татар. 1992 елда Ембай урта мәктәбен темамлаганнан соң политехника техникумына укырга кеә, әмма бер елдан соң аннан киә.

1993 елда армиягә алына. Калининград һәм Төмән өлкәләрендә хезмәт итә. Армиядән кайткач, каравылчы булып эшкә урнаша.

1997 елда Тимур Мөхетдинов Эчке эшләр министрлыгы органнарына хезмәт итергә керә. Стажёр, аннары Төмән өлкәсе буенча Эчке эшләр идарәсе каршындагы оешкан җинаятьчелеккә каршы көрәш буенча СОБРның 3 нче хәрби бүлекчәсенең кече оперуполномоченный.

1999 елдан Төньяк Кавказга күп тапкырлар командировкага чыгып, махсус һәм сугышчан операцияләр үткәрүдә катнаша. Бу операцияләрнең нәтиҗәсе дистәләгән боевикларны, шулай ук Чечня һәм Дагстан территориясендә корал складларын ачыклау була.

 Батырлык 
2010 елның 23 октябрендә махсус билгеләнештәге милиция отрядының хәрби бүлекчәсенең аеруча мөһим эшләр буенча өлкән вәкиле Тимур Мөхетдинов һөнәри училище бинасында урнашкан Хәсәүйорт шәһәрендә (Дагстан) җыелма спецназ отрядының вакытлыча дислокация пунктын саклау буенча хезмәт итә. Анда Россиянең берничә төбәгеннән (Төмән, Ростов-на-Дону, Екатеринбург, Владимир өлкәсеннән) иллеләп спецназчы булган. Кичке җиде тирәсендә пункт ягына алып баручы юлда шартлаткыч төягән УАЗ автомобиле тизлеген җыя башлый. Машина руле артында террорчы-үлемче булган. Аны күреп, майор Мөхетдинов автомобильгә ут ача. Боевик контроль-үткәрү пункты аша узып булмавын аңлый һәм тротил эквивалентында 160 кг куәтле шартлаткыч җайланманы гамәлгә кертә.

Тимур Мөхетдинов шартлау нәтиҗәсендә үлем җәрәхәте ала һәм шунда ук үлә. Ул үзенең батырлыгы белән уннарча хезмәттәшенең гомерен саклап кала.

 Югары бүләк 
«Төньяк Кавказ регионы территориясендә яшәү өчен куркыныч белән бәйле шартларда хезмәт бурычын үтәгәндә күрсәткән батырлыгы һәм каһарманлыгы өчен» Президентының 2011 елның 23 декабрендәге 1677 номерлы Указы нигезендә Тимур Мөхәммәтсабар улы Мөхетдиновка үлгәннән соң Россия Федерациясе каһарманы исеме бирелә.

Тимур Кавказга үзенең унынчы һәм соңгы командировкаларына кадәр ике ай кала, Төмән өлкәсе буенча Эчке эшләр идарәсе альпинист-спецназовчылары командасы составында Аурупаның иң биек тауына — Эльбруска (5 642 км) күтәрелгән. Бурычларын үтәгәндә һәлак булган якташлар — милиция хезмәткәрләре хөрмәтенә Эчке эшләр идарәсе флагы һәм истәлекле такта куелаТюменскому милиционеру Тимуру Мухутдинову присвоено звание Героя России.

Туган авылы Ембай зиратына җирләнгән. Үзәк урам аның исемен йөртәТ. М. Мухутдинов на сайте «Спецназ.орг» . Төмән өлкәсенең җыелма альпинистлар отрядына Россия каһарманы Тимур Мөхетдинов исеме биреләСводному альпинистскому отряду Тюменской области присвоено имя Героя России Тимура Мухутдинова // Сайт МВД РФ.

2013 елдан Төмәндә ел саен Россия каһарманы Тимур Мөхетдинов истәлегенә Төмән өлкәсе татарлары конгрессы кубогына мини-футбол буенча ачык турнир үткәрелә.

 Бүләкләр 

 Россия Федерациясе каһарманы;
 «Җәмәгать тәртибен саклаудагы казанышлары өчен» медале;
 «Хезмәттәге батырлыгы өчен» медале;
 3 нче дәрәҗә «Хезмәттәге казанышлары өчен» медале;
 «Россия ЭЭМна 200 ел» медале.

 Искәрмәләр 

 Сылтамалар 

Төркем:Сугышта һәлак булганнар
Төркем:РФ Каһарманнары
Төркем:Әлифба буенча шәхесләр
Төркем:2010 елда вафатлар
Төркем:23 октябрь көнне вафатлар
Төркем:1975 елда туганнар
Төркем:26 гыйнвар көнне туганнар